இந்நிலையில், பிரதமர் மோடி மீதான கொலை மிரட்டல் குறித்து ராஜ்நாத் சிங் தலைமையில் உயர்மட்டக்குழுக் கூட்டம் இன்று நடைபெற்றது. இந்தக் கூட்டத்தில் தேசிய பாதுகாப்பு ஆலோசகர், உள்துறை செயலாளர் மற்றும் உளவுத்துறை இயக்குநர் உள்ளிட்டோர் கலந்து கொண்டனர். இதுதொடர்பாக உள்துறை அமைச்சகம் தனது ட்விட்டர் பக்கத்தில் வெளியிட்டுள்ள செய்தியில், “பிரதமரின் பாதுகாப்பு குறித்து ராஜ்நாத் சிங் தலைமையில் உயர்மட்டக் குழுக் கூட்டம் நடைபெற்றது. மாவோயிஸ்ட் அமைப்புகளுடன் தொடர்புடைய சிலர் பிரதமர் மோடியை கொல்ல சதித் திட்டம் தீட்டியுள்ளதாக மகாராஷ்டிரா போலீசாரிடம் இருந்து தகவல் கிடைத்ததை அடுத்து இந்த ஆலோசனை கூட்டம் நடைபெற்றது” என்று குறிப்பிடப்பட்டுள்ளது.